MOZZJONI GĦAL RIŻOLUZZJONI biex jingħalaq id-dibattitu dwar id-dikjarazzjoni tal-Kummissjoni skond l-Artikolu 103(2) tar-Regoli ta' Proċedura f'isem il-Grupp GUE/NGL dwar in-nirien fil-foresti tal-Greċja u l-konsegwenzi tagħhom u l-konklużjonijiet li joħorġu b'konnessjoni mal-miżuri ta' prevenzjoni u ta' twissija bikrija dwar in-nirien fil-foresti tal-Greċja u l-konsegwenzi tagħhom u l-konklużjonijiet li joħorġu b'konnessjoni mal-miżuri ta' prevenzjoni u ta' twissija bikrija Il-Parlament Ewropew , wara li kkunsidra l-Artikoli 2, 6 u 174 tat-Trattat KE, wara li kkunsidra r-riżoluzzjonijiet tiegħu tat-13 ta' Jannar 2005 rigward ir-riżultati tal-Konferenza dwar il-Bidla fil-Klima fi Buenos Aires, ta' l-14 ta' April 2005 dwar in-nixfa fil-Portugall, tat-12 ta' Mejju 2005 dwar in-nixfa fi Spanja, tat-8 ta' Settembru 2005 dwar id-diżastri naturali fl-Ewropa, tas-6 ta' Settembru 2006 dwar in-nirien fil-foresti u l-għargħar, tat-18 ta' Mejju 2006 dwar id-diżastri naturali - l-aspetti ta' l-iżvilupp reġjonali, wara li kkunsidra l-Protokoll ta' Kyoto tal-Konvenzjoni ta' Qafas tan-Nazzjonijiet Uniti dwar il-Bidla fil-Klima tal-11 ta' Diċembru 1997 u r-ratifika tal-Protokoll ta' Kyoto mill-Komunità fl-4 ta' Marzu 2002, wara li kkunsidra r-regolament 'Ċentru tal-Foresta' (Forest Focus), Regolament (KE) Nru 2152/2003 tas-17 ta' Novembru 2003, wara li kkunsidra l-Komunikazzjoni tal-Kummissjoni tat-3 ta' Novembru 1998 dwar Strateġija għall-Foresti għall-Unjoni Ewropea (COM(1998)0649) u r-riżoluzzjonijiet tiegħu tas-16 ta' Frar 2006 dwar l-implimentazzjoni ta' strateġija għall-foresti ta' l-Unjoni Ewropea, wara li kkunsidra l-istrument għal rispons mgħaġġel u t-tħejjija għal emerġenzi kbar (COM(2005)0113), wara li kkunsidra l-Komunikazzjoni tal-Kummissjoni ta' l-20 ta' April 2005 dwar it-titjib tal-miżuri ta' difiża ċivili u r-Rapport ta' Michel Barnier intitolat 'Għal Korp Ewropew tal-Protezzjoni Ċivili: Għajnuna mill-Ewropa', wara li kkunsidra r-Regolament (KE) Nru 2012/2002 li jistabbilixxi l-Fond ta' Solidarjetà ta' l-Unjoni Ewropea, u r-riżoluzzjoni tal-Parlament Ewropew tat-18 ta' Mejju 2006 dwar ir-reviżjoni ta' l-imsemmi Regolament ( A6-0123/2006 ), wara li kkunsidra r-riżoluzzjoni tiegħu tal-15 ta' Ġunju 2006 dwar l-istrateġija riveduta għall-iżvilupp sostenibbli ( B6-0335/2006 ), wara li kkunsidra l-punt 12 tal-Konklużjonijiet tal-Kunsill Ewropew ta' Brussell tal-15 u s-16 ta' Ġunju 2006, wara li kkunsidra l-Artikolu 103(2) tar-Regoli ta' Proċedura tiegħu, billi l-Greċja qed tiffaċċja l-aktar nirien feroċi u qerrieda ta' l-istorja tagħha, b'aktar minn 70 persuna mejta u eluf li sfaw bla dar, u li qed iħallu warajhom pajżaġġi li qishom zoni tal-gwerra u għandhom danni estremament serji, billi skond kalkoli konservattivi, mijiet ta' villaġġi speċjalment tal-Peloponniż u tal-Gżira ta' Evja ġew evakwati u kompletament distrutti, 250,000 ettaru ta' art ġew ikkunsmati, ettari bla għadd ta' pajsaġġi b'imsaġar taż-żebbuġ u foresti tas-siġar ta' l-arżnu li sfaw f'irmied u eluf ta' Griegi taz-zoni rurali qed jibżgħu mid-diżastru finanzjarju, billi f'Lulju diġà kien hemm nirien kbar li kienu qerdu eluf ta' ettari ta' foresta tal-Muntanja Pilion u l-Muntanja Gammos, il-park nazzjonali għall-flora u l-fawna selvaġġa tal-Muntanja Parnitha, u l-muntanji kollha ta' madwar Ateni, u għamel ħsara serja lis-saħħa ekoloġika tal-belt kapitali tal-Greċja billi ċaħħadha mill-ossiġnu ta' l-imsaġar, billi n-nirien qerrieda se jġibu għargħar bħal qatt qabel fiz-zoni effettwati kif ukoll fl-ibliet tal-viċinanzi, billi n-nirien tal-foresti kkawżaw diżastru ekoloġiku kbir, qerdu flora u fawna unika, inklużi s-siti Natura 2000 u heddew siti arkeoloġiċi ta' interess internazzjonali kbir, bħall-Olimpja antika, billi fil-Greċja hemm nuqqas ta' reġistrazzjoni ta' artijiet u ta' mapep u reġistrazzjoni xierqa tal-foresti, l-spazji spiss jiġu sfruttati minn żviluppaturi tal-proprjetà bla skrupli li jibnu fuq l-art wara li din tinħaraq u titnaddaf, billi n-numru ta' nirien mingħajr preċedenti fil-Greċja u f' pajjiżi oħra tan-nofsinhar ta' l-Ewropa, kif ukoll il-firxa tagħhom, huma fil-maġġoranza tagħhom riżultati ta' atti kriminali bl-iskop li jkun hemm riklassifikazzjoni ta' l-art tal-foresti għall-kostruzzjoni u l-ispekulazzjoni finanzjara, billi fil-Greċja qed ikun hemm taħlita esplożiva ta' temp avvers, foresti nixfin qoxox u sħana qawwija li laħqet ir-rekord, sitwazzjoni li ggravat minħabba manutenzjoni mhux adegwata tal-foresti u nuqqas ta' miżuri ta' prevenzjoni u riżorsi għat-tifi tan-nar, billi n-nirien kbar kkawżaw ħsara soċjali, ekonomika u ambjentali f' bosta reġjuni tan-nofsinhar ta' l-Italja; billi 21.000 ettaru ġie meqrud fi Spanja, prinċipalemt fil-Gzejjer Kanarji u f'Kordoba (Andalucia), u l-agħar nirien fil-foresti ta' dawn l-aħħar għaxar snin qerdu l-muntanji miksija bis-siġar ta' l-arżnu ta' Troodos f'Ċipru, billi l-Ewropa kollha, partikolarment ir-Renju Unit u r-Rumanija, esperjenzat għargħar kbar, li kkawżaw dannu lid-djar, lill-infrastruttura u lill-agrikolura, wara li kkunsidra l-ħsara ekonomika u soċjali li kkawżaw dawn in-nirien lill-ekonomiji rurali, lill-attività produttiva u lit-turiżmu, billi n-nirien fil-foresti żdiedu minħabba d-depopolazzjoni taz-zoni rurali, it-tnaqqis tal-biedja u ta' l-attivitajiet assoċjati mal-biedja, in-nuqqas ta' manutenzjoni adegwata tal-foresti, u n-nuqqas ta' politika ta' protezzjoni effettiva bi strumenti sostenibbli u b'finanzjament fuq il-livell Komunitarju, billi hemm bżonn ta' reklutaġġ ta' pompiera fuq bażi full-time sabiex jiżguraw prevenzjoni u tifi tan-nar effiċjenti billi koperazzjoni aktar mill-qrib fil-miżuri ta' koordinazzjoni, fil-livell reġjonali, nazzjonali u supra-nazzjonali jista' jgħin fit-tnaqqis ta' l-effetti tad-diżarstri naturali kbar u n-nirien fil-foresti, billi miżuri forestali ta' prevenzjoni joħolqu numru kbir ta' impjiegi permanenti marbutin direttament mal-preżervazzjoni ta' l-istil ta' ħajja u t-tradizzjonijiet tal-komunitajiet rurali, billi hemm bżonn li l-Unjoni Ewropea tagħraf in-natura speċifika tad-diżastri naturali li qed jimmanifestaw ruħhom fil-forma ta' nixfa Mediterranea u f'nirien u tadatta l-prevenzjoni tagħha, ir-riċerka, l-immaniġjar tar-riskji, id-difiża ċivili u l-istrumenti ta' solidarjetà skond il-każ, billi f'temp ta' ftit jiem id-diżastri jistgħu jkollhom effetti negattivi fuq il-potenzjal tat-tkabbir ta' l-ekonomija ta' pajjiż jekk il-prevenzjoni, it-trażżin u l-immaniġġjar tad-diżastri kif ukoll l-istat tat-tħejjija ma jiġux promossi b'mod attiv, billi l-Mekkaniżmu Komunitarju għall-Protezzjoni Ċivili kien attivat disa' darbiet għall-istess tip ta' emerġenza fi żmien ħames ġimgħat, u sebgħa mill-emerġenzi ġraw fl-istess ħin; billi l-għajnuna ta' l-Istati Membri ma kinitx biżżejjed biex tiżgura reazzjoni ħafifa u xierqa ta' protezzjoni ċivili fl-emerġenzi kollha, Jesprimi dispjaċir kbir għan-numru ta' vittmi u s-solidarjetà tiegħu mal-Griegi u mat-Taljani, jagħti l-kondoljanzi tiegħu lill-familji ta' dawk li tilfu ħajjithom; Jonora l-isforz kuraġġuż tal-pompieri - dawk professjonali u l-voluntiera - li rriskjaw ħajjithom biex jitfu n-nirien u jsalvaw in-nies; Iħeġġeġ lill-Kummissjoni biex tagħmel disponibbli r-riżorsi li jservu biex itaffu l-uġigħ u biex tissodisfa l-bżonnijiet materjali kollha tal-vittmi tan-nirien fil-foresti u l-familji immedjati tagħhom permezz tal-Fond ta' Solidarjetà u strumenti Komunitarji oħra; Jistieden lill-Kummissjoni biex tirriforma l-fondi u l-istrumenti sabiex ikopru l-azzjonijiet neċessarji kollha, il-kumpens malajr u dirett lill-vittmi, kif ukoll ir-rikostruzzjoni ta' l-ekonomija taz-zoni, u t-tkomplija tal-kollaborazzjoni tagħha ma' l-awtoritajiet nazzjonali sabiex tappoġġja l-popolazzjoni effettwata, tnaqqas kemm jista' jkun l-impatt ambjentali tan-nirien u ta' l-għargħar, tipprovdi għajnuna pubblika biex terġa' iġġib il-potenzjal tal-produzzjoni taz-zoni effettwati, tfittex li terġa' tniedi l-ħolqien ta' l-impjiegi u li tieħu l-miżuri neċessarji biex tikkumpensa għall-ispejjeż soċjali inerenti mit-telf ta' l-impjiegi u ta' sorsi ta' dħul oħra; iħeġġeġ lill-Kummissjoni taċċelera l-proċeduri amministrattivi Komunitarji, l-aktar dawk irrelatati mal-bżonn li jerġgħu jiġu pprogrammati l-fondi strutturali u l-Fondi ta' Koeżjoni u tagħmel aktar flessibbli l-proċess wisq riġidu ta' dawn il-fondi; Iħeġġeġ lill-Kummissjoni sabiex toħloq arranġamenti għal għajnuna Komunitarja straordinarja għall-Greċja, speċjalment dik ta' natura finanzjarja, sabiex tiġi appoġġjata r-riabilitazzjoni tar-reġjuni li sofrew ħsara kbira fir-rigward ta' l-importanza ewlenija tagħhom min-naħa ta' ekoloġija, ta' pajsaġġ u ta' ekonomija; jistieden lill-Kummissjoni sabiex tikkontribwixxi għall-iffinanzjar ta' miżuri għall-ħsara li saret fil-Lakonia, Messinia, Ilia, Evia u f'partijiet oħrajn tal-Greċja billi toffri kumpens u għajnuna lil dawk milquta, u t-tħawwil mill-ġdid taz-zoni maħruqa u l-immaniġġjar ta' l-għargħar li ġej; Iqis li fi ħdan il-qafas finanzjarju 2007-2013 għandu jiġi ppjanat programm Komunitarju ta' ħarsien min-nirien fil-foresti sabiex jippromwovi inizzjattivi ta' għarfien, li jkunu ffinanzjati kif jixraq, dwar il-prevenzjoni u l-immaniġġjar tar-riskju ta' nirien fil-foresti li jkun kumplimentari mal-miżuri tal-politika għall-agrikultura u dik strutturali; Jikkundanna l-imġiba u l-intenzjonijet ta' dawk li qabbdu n-nirien intenzjonalment u qerdu eluf ta' ettari ta' msaġar protetti u ta' veġetazzjoni Mediterranea; jesprimi dispjaċir kbir għall-eżistenza ta' konnessjonijiet bejn l-organizzazzjonijiet kriminali lokali u d-distruzzjoni ta' l-imsaġar u/jew ta' l-art protetta, u jistieden lill-awtoritajiet nazzjonali biex issaħħaħ il-leġiżlazzjoni għall-ġlieda kontra dawn l-atti terribbli, li jseħħu minn żmien għal żmien fl-istess zoni; Jinsab imħasseb dwar in-numru dejjem jiżdied ta' diżastri naturali, li fl-opinjoni ta' esperti, qed jiġru essenzjalment minħabba bidla fil-klima u l-intensifikazzjoni ta' kundizzjonijiet meteoroloġiċi estremi, Jitlob għall-ħolqien ta' Pjanijiet Speċifi ta' Ħarsien għall-dawk l-Istati Membri Mediterranji fejn hemm komunitajiet rurali li jinsabu mdawrin minn zoni ta' foresta li għandhom iċ-ċans li jintlaqtu minn diżastri naturali bħal dawk li seħħew fil-Greċja dan is-sajf, Huwa favur l-iffinanzjar tal-ħolqien ta' politiki għall-foresti li jintroduċu miżuri forestali ta' prevenzjoni kif ukoll reforestazzjoni; Jemmen li ħafna nirien, speċjalment fil-Greċja u fl-Italja, iżda wkoll f'pajjiżi oħrajn huma konsegwenza ta' atti kriminali maħsuba sabiex tinqered il-foresta u sabiex minflok iz-zoni milquta jintużaw għal forom oħra ta' attività bi profitt; Jistieden lill-Istati Membri sabiex jieħdu azzjoni b'saħħitha sabiex itejbu u jimplimentaw il-qafas leġiżlattiv tagħhom ta' ħarsien tal-foresti u sabiex jastjenu minn attivitajiet ta' kummerċjalizzazzjoni, riklassifikazzjoni u privatizzazzjoni, biex b'hekk jillimitaw l-intrużjoni u l-ispekulazzjoni; Jistieden lill-Istati Membri sabiex immedjatament jieħdu passi dwar in-nuqqas ta' riżorsi għat-tifi tan-nar, u sabiex jorganizzaw mill-ġdid is-servizzi kkonċernati filwaqt li jqisu il-bidla fil-klima, it-temperaturi dejjem telgħin u n-nixfa fit-tul; Huwa favur il-ħolqien ta' Fond għall-Ħarsien tal-Foresti għaz-zoni kollha ta' msaġar fl-Istati Membri Mediterranji; Jirrikonoxxi li l-esperjenza ta' din is-sena tenfasizza l-ħtieġa li tissaħħaħ il-kapaċità Komunitarja għall-prevenzjoni, tħejjija u reazzjoni tal-protezzjoni ċivili għan-nirien fil-foresti u għal nirien oħra f'zoni mhux ikkultivati u jħeġġeġ lill-Kummissjoni biex tieħu inizjattiva f'dan ir-rigward; Jistieden lill-Kummissjoni biex tesplora l-potenzjal għal koperazzjoni bejn il-pajjiżi ġirien ta' l-UE u pajjiżi terzi oħra biex jikkumbattu n-nirien diżastrużi, jaqsmu l-aqwa prattiki u/jew kapaċitajiet waqt ix-xhur perikolużi tas-sajf sabiex ikunu mħejjija aħjar għall-istaġun tan-nirien fil-foresti ta' l-2008; Jenfasizza, f'dan il-kuntest, il-ħtieġa li jitkompla l-iżvilupp tal-kapaċità ta' reazzjoni mgħaġġla bbażata fuq il-moduli tal-protezzjoni ċivili ta' l-Istati Membri, kif mitlub mill-Kunsill Ewropew ta' Brussell tas-16 u s-17 ta' Ġunju 2006 u sabiex issir riflessjoni dwar forzi permanenti għall-interventi ta' emerġenza; Iqis li għandha tiġi promossa u appoġġjata azzjoni volontarja ta' protezzjoni ċivili mingħajr dewmien, b'attivitajiet ta' taħriġ bażiku u b'tagħmir li jista' juża teknoloġiji avvanzati, billi dan huwa wieħed mis-sorsi ewlenin disponibbli għall-Istati Membri meta jitrattaw stati ta' emerġenza li jirriżultaw minn diżastri naturali, u jitlob protokoll konġunt dwar il-prevenzjoni u t-tifi ta' nirien bħal dawn; Jilqa' b'sodisfazzjoni is-solidarjetà b'saħħitha ta' l-Istati Membri u ta' pajjiżi terzi fl-għoti ta' għajnuna lill-pajjiżi fil-bżonn waqt emerġenzi ta' nirien fil-foresti permezz tal-forniment ta' mezzi ta' l-ajru, tagħmir għat-tifi tan-nar u ħiliet esperti; Jirrikonoxxi l-kontribuzzjoni taċ-Ċentru ta' Monitoraġġ u ta' Informazzjoni (MIC) lejn l-appoġġ u l-iffaċilitar tal-mobilizzazzjoni u l-koordinazzjoni ta' għajnuna għall-protezzjoni ċivili waqt l-emerġenzi; madankollu, jinnota li r-riżorsi ta' l-Istati Membri biex jitfu n-nirien fil-foresti, speċjalment mill-ajru, huma limitati u m'huwiex dejjem possibbli li Stati Membri joffru appoġġ meta r-riżorsi jkunu meħtieġa għall-pajjiż tagħhom stess; Jagħti istruzzjonijiet lill-President tiegħu sabiex iressaq din ir-riżoluzzjoni lill-Kunsill, lill-Kummissjoni, lill-gvernijiet ta' l-Istati Membri u lill-awtoritajiet reġjonali responsabbli miz-zoni milquta.
Extracted from 15503489__MOTION__B6-2007-0325__MT.txt